OSNOVNA ŠKOLA IVANSKA

Ulica Petra Preradovića 2, Ivanska

RKP 08272,

MB 03031128

Razina: 31,

Razdjel: 000,

Djelatnost: 8520 Osnovno obrazovanje

Osnivač: Bjelovarsko-bilogorska županija

Općina: Ivanska

**BILJEŠKE UZ FINANCIJSKE IZVJEŠTAJE ZA RAZDOBLJE OD 01.01.2024. DO 30.06.2024. GODINE**

Novi Pravilnik o proračunskom računovodstvu i Računskom planu (153/23) stupio je na snagu 30. prosinca 2023. godine, ali prema odredbi članka 230. novog Pravilnika definirano je da se računovodstveno evidentiranje za 2023. i 2024. obavlja prema odredbama Pravilnika o proračunskom računovodstvu i Računskom planu Nar. nov., br. 124/14, 115/15, 87/16, 3/18, 126/19 i 108/20. Knjigovodstvene evidencije temeljem kojih se sastavljaju financijski izvještaji za prvih šest mjeseci ove 2024. godine provode se prema pravilima starog Pravilnika. Na temelju Pravilnika o financijskom izvještavanju u proračunskom računovodstvu NN 037/2022, proračunski korisnici prema članku 8. stavka 5. sastavljaju Financijske izvještaje Izvještaj o prihodima, primicima i izdacima na obrascu PR-RAS i Izvještaj o obvezama na obrascu OBVEZE. Prema Pravilniku o financijskom izvještavanju u proračunskom računovodstvu NN 037/2022, proračunski korisnici prema članku 7. stavka 1. sastavljaju i Referentnu stranicu Izvještaja. Uz navedeno sastavljaju se i Bilješke.

Podaci koji se odnose na novčane iznose u obrascima se iskazuju u punom broju sa dvije decimale u službenoj valuti Republike Hrvatske, novčani iznosi unose se u eurima i eurocentima.

Rad Škole financira se iz državnog proračuna za plaće i materijalna prava zaposlenih, za udžbenike i prehranu učenika i iz županijskog proračuna za redovne materijalne troškove.

Škola ostvaruje i vlastite prihode od zakupa školsko-sportske dvorane, stanarine i zemljišta, prihode za posebne namjene za rad školske kuhinje, donacije od neprofitnih organizacija i pomoći iz općinskog proračuna.

Posredstvom nadležne županije ostvarujemo prihode iz fonda EU za rad pomoćnika u nastavi, za projekt školske sheme voća i mlijeka za sve učenike i za projekt medni dan za učenike prvih razreda.

Škola posluje preko županijske riznice i ima dva otvorena računa, a to su žiro račun i račun za potrebe projekta Erasmus +.

Radi transparentnog praćenja prihoda i rashoda organizirana su u okviru knjigovodstva mjesta prihoda/troška i to:,

1. OŠ Ivanska – županijski proračun
2. OŠ Ivanska – državni proračun ( MZOŠ )
3. Školska kuhinja
4. Školsko-sportska dvorana
5. Školsko-sportski klub
6. Stambeni dio
7. Udžbenici
8. Izvanučionička nastava i slično
9. Ostala nespomenuta vlastita mjesta.

**Bilješke uz Izvještaj o prihodima, primicima i izdacima na obrascu PR-RAS**

Izvještaj o prihodima i rashodima, primicima i izdacima sadrži podatke o ostvarenim prihodima i primicima, rashodima i izdacima te podatak o rezultatu poslovanja i sastavlja se na obrascu PR-RAS koji sadrži:

* stupac 1 – brojčana oznaka računa iz Računskog plana,
* stupac 2 – opis stavke (naziv računa iz Računskog plana),
* stupac 3 – šifra,
* stupac 4 – ostvareno u izvještajnom razdoblju prethodne 2023. godine,
* stupac 5 – ostvareno u izvještajnom razdoblju tekuće 2024. godine,
* stupac 6 – indeks ostvarenja u odnosu na isto razdoblje prethodne godine.

U izvještajnom razdoblju od 01.01.2024 . do 30.06.2024. rashodi poslovanja iznose 616. 356,84 eura, a dok prihodi poslovanja iznose 602.700,12 eura, dok je višak prihoda raspoloživ u sljedećem izvještajnom razdoblju 2.491,23 eura. Uspoređujući izvještajno razdoblje prethodne 2023. godine i izvještajno razdoblje tekuće 2024. godine vidi se općenito povećanje i prihoda i rashoda za ovu godinu 2024. Općenito razlog tome je veća cijena materijala, sirovina i energenta ali i puno veći rashodi za zaposlene. Sukladno povećanju rashoda povećavaju se i prihodi. Prema navedenom je vidljivo da su rashodi veći u odnosu na prihode. U ovom izvještajnom razdoblju viši su rashodi koji su podmireni iz prenesenog viška.

6361 Tekuće pomoći proračunskim korisnicima koji im nije nadležan se odnose na prihode od plaća zaposlenih, te ostala materijalna prava koja pripadaju zaposlenicima. Vidljivo je povećanje plaća zaposlenika u izvještajnom razdoblju tekuće 2024. godine u odnosu na izvještajnom razdoblju prethodne 2023. godine.

6615 Prihodi od pruženih usluga se odnose na prihode od zakupa školsko-sportske dvorane i stanarine. Prihodi su manji u izvještajnom razdoblju tekuće 2024. godine u odnosu na izvještajnom razdoblju prethodne 2023. godine jer je zakup dvorane u ovoj godini 2024. manje iskorišten, te nisu neki izlazni računi plaćeni.

6712 Prihoda iz nadležnog proračuna za financiranje nabave nefinancijske imovine ima u iznosu od 117,80 eura, jer je nabavljen komunikacijski ormar.

3111 Plaće za redovan rad u izvještajnom razdoblju tekuće 2024. godine u odnosu na izvještajnom razdoblju prethodne 2023. godine su povećane. Razlog tome je veća osnovica za obračun plaće i postojanost privremenog dodatka plaći koji su povećali iznos za plaću zaposlenih. Uz navedeno došlo je do povećanja koeficijenta na osnovicu, te su time povećane plaće zaposlenika. Iz toga razloga došlo je do povećanja rashoda za zaposlene, ali i sukladno tome povećanju prihoda.

3121 Ostali rashodi za zaposlene su povećani jer uključuju i nagrade, a u izvještajnom razdoblju tekuće 2024. godine zaposlenici su dobili nagradu za Uskršnje blagdane, dok u izvještajnom razdoblju prethodne 2023. godine nisu. Zaposlenici su dobili u ovom izvještajnom razdoblju i regres za 2024. godinu. U izvještajnom razdoblju 2024. godine jednoj zaposlenici je isplaćena naknada za bolest. Jedna zaposlenica je otišla u mirovinu, te je isplaćena otpremnina. Uz navedeno jednoj zaposlenici je isplaćena naknada za smrtni slučaj. Navedenih rashoda nije bilo u izvještajnom razdoblju 2023. te je u tome razlika.

3211 Službena putovanja u izvještajnom razdoblju tekuće 2024. godine u odnosu na izvještajno razdoblju prethodne 2023. godine su puno veća jer su zaposlenici odlazili na službeno putovanje koristeći bespovratna sredstva projekta Erasmus +. Škola u izvještajnom razdoblju 2023. godine nije bila korisnik Erasmus + projekta, dok u izvještajnom razdoblju 2024. godine je.

3212 Naknade za prijevoz, za rad na terenu i odvojeni život su veće u izvještajnom razdoblju tekuće 2024. godine u odnosu na izvještajnom razdoblju prethodne 2023. godine jer je povećan iznos za nadoknadu troškova zaposlenicima za prijevoz na posao zbog povećane cijene energenata na tržištu, sukladno tome Vlada Republike Hrvatske donijela je Odluku o visini naknade troškova prijevoza po prijeđenom kilometru.

3213 Stručno usavršavanje zaposlenika u izvještajnom razdoblju tekuće 2024. godine u odnosu na izvještajno razdoblju prethodne 2023. godine su puno veća jer su zaposlenici odlazili na razne tečajeve, seminare i usavršavanja koristeći bespovratna sredstva projekta Erasmus +.

3222 Rashod za materijal i sirovine u izvještajnom razdoblju tekuće 2024. godine u odnosu na izvještajnom razdoblju prethodne 2023. godine su veće jer se povećala cijena materijala i sirovina na tržištu.

3236 Rashodi za zdravstvene usluge su povećane u izvještajnom razdoblju tekuće 2024. godine u odnosu na izvještajnom razdoblju prethodne 2023. godine jer su zaposlenici više odlazili na specijalističke zdravstvene preglede.

4221 Uredska oprema i namještaj u izvještajnom razdoblju tekuće 2024. godine su povećani u odnosu na izvještajnom razdoblju prethodne 2023. godine jer je više nabavljeno učioničkog namještaja, koji je potreban za redovito održavanje obrazovnog procesa.

4227 Uređaji, strojevi i oprema za su nabavljeni u izvještajnom razdoblju tekuće 2024. godine. Nabavljen je plinski štednjak za školsku kuhinju, zamrzivač i hladnjak.

X006 Višak prihoda i primitaka raspoloživ u 2024. godini u iznosu od 26.639,28 eura se odnosi na vlastita i namjenska sredstva škole, koja nisu utrošena u 2023. godini.

19 Kontinuirani rashodi budućih razdoblja odnose se na obračunatu plaću zaposlenicima za lipanj 2024. godine, obračunatu plaću pomoćnice u nastavi, Faza VI., za lipanj 2024. regres za 2024. i isplatu dnevnice pomoćnici u nastavi za pratnju učeniku u školi u prirodi i procjenu kont. rashoda budućih razdoblja za redovite materijalne troškove. Isplate plaća i ostalih navedenih troškova će biti u srpnju 2024.

11 Novac na žiro račun u izvještajnom razdoblju tekuće 2024. godine se odnose dio na vlastita sredstva i sredstva za Erasmus + projekt ( 1. razdoblje).

**Bilješke uz Izvještaj o obvezama na obrascu OBVEZE**

Izvještaj o obvezama sadrži podatke o stanju obveza na početku izvještajnog razdoblja, podatke o povećanju i smanjenju obveza u izvještajnom razdoblju te stanje dospjelih i nedospjelih obveza na kraju izvještajnog razdoblja i sastavlja se na obrascu OBVEZE koji sadrži:

* stupac 1 – brojčana oznaka računa iz Računskog plana,
* stupac 2 – opis stavke,
* stupac 3 – šifra,
* stupac 4 – iznos.

Stanje dospjelih obveza u iznosu od 22,30 eura odnose se na obveze za ostale nespomenute financijske rashode za maturalno putovanje iz ranijih godina.

Stanja nedospjelih obveza odnose na obveze za povrat u državni proračun naknade bolovanja na teret HZZO-a i obveze za rashode poslovanja, od kojih je veći dio obveza za isplatu plaće za zaposlenike škole za mjesec lipanj 2024., i isplatu plaće za lipanj 2024. pomoćnici u nastavi i regres za 2024., isplatu dnevnice pomoćnici za pratnju učeniku u školi u prirodi, a manji dio za redovne materijalne i financijske rashode, koji će biti plaćeni u srpnju 2024. godine.

U Ivanskoj, 09.07. 2024.

 Ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

­­ Sunčica Đuričić-Kocijan, dipl.uč